Mjesečni troškovnik za četveročlanu obitelj (roditelji i dvoje djece). Obitelj živi u vlastitoj kući koja u produžetku ima neobrađenu oranicu.

Izračunaj troškove života četveročlane obitelji za siječanj.

REŽIJE

a) Četveročlana obitelj dnevno potroši 3 kWh električne energije. Koliki će račun za struju dobiti u siječnju ako jedan kWh struje stoji 3 kn.

b) Mjesečna rata plina četiri je puta veća od rate za struju. Koliko iznosi račun plina za siječanj?

c) Za higijenske potrebe svaki od ukućana potroši 30 l vode dnevno. Za kuhanje, pranje i ostale potrebe potroši se dodatnih 70 l vode dnevno. Koliko su vode potrošili u siječnju? Koliko će iznositi račun ako 10 l vode stoji 50 lipa?

d) Iznos za telefonske usluge i usluge interneta za 321 kn veći je od iznosa za utrošak vode. Koliko iznosi račun za telefonske usluge?

HRANA

|  |  |  |  |  |
| --- | --- | --- | --- | --- |
| proizvod | cijena | dnevni utrošak | mjesečni utrošak | mjesečni iznos u kunama |
| brašno | 7 kn / kg | 50 dag |  |  |
| krumpir | 2 kn / kg | 2 kg |  |  |
| ostalo povrće | 12 kn / kg | 1 kg |  |  |
| mlijeko | 5 kn / l | 2 l |  |  |
| ulje | 8 kn / l |  | 5 l |  |
| voće | 16 kn / kg | 2 kg |  |  |
| meso | 32 kn / 1kg | 1 kg |  |  |
| riba | 46 kn / kg | - | 4 kg |  |
| tjestenina | 4 kn / kg |  | 10 kg |  |
| kruh | 7 kn / kg | 1 kg |  |  |
| slatkiši | 34 kn / 1kg | 1 kg |  |  |

HIGIJENSKI PROIZVODI

Majka za osobnu higijenu potroši 346 kn mjesečno, a otac 2 puta manje od majke. Djeca za osobnu higijenu zajedno potroše 2 puta manje od oca.

Koliko obitelj mjesečno izdvaja za higijenske proizvode?

Ukupni troškovnik

|  |  |
| --- | --- |
| REŽIJE | STRUJA:PLIN:VODA:TELEFON: |
| HRANA |  |
| PROIZVODI ZA HIGIJENU |  |
| Ukupno: |  |

Otac i majka zajedno godišnje zarade 98 400 kn prihoda. Je li im to dovoljno za podmirenje svih troškova svoje obitelji?

Nabroji još neke troškove koje ima tvoja obitelj tijekom jednoga mjeseca.

Predloži kako članovi tvoje obitelji mogu štedjeti novac.

Predloži kako članovi tvoje obitelji mogu iskoristiti ušteđeni novac.